Gap ต้องทำตลาดรูปแบบ E-Commerce มากขึ้น เพราะเหตุใด
ตอนนี้ Gap ต้องปรับปรุงธุรกิจอย่างหนัก เพราะไม่สามารถแข่งขันกับค้าปลีกเสื้อผ้าแบรนด์อื่นๆ ได้ ล่าสุด Gap เตรียมปิดสาขาที่บริษัทบริหารเองทั้งหมดที่สหราชอาณาจักร เพื่อเดินหน้าทำตลาดในรูปแบบแฟรนไชส์แทน ฟื้นฟูเพื่อควบคุมต้นทุนได้มากที่สุด โฆษกของ Gap แจ้งว่า บริษัทอยู่ระหว่างปรับปรุงการทำตลาดในสหราชอาณาจักรให้อยู่ในรูปแบบแฟรนไชส์ทั้งหมด ตามการเปลี่ยนแปลงของการทำตลาดในกลุ่มประเทศยุโรปอื่นๆ เช่นฝรั่งเศส, ไอร์แลนด์ และอิตาลีที่เปลี่ยนจะเป็นแบบเฟรนไชส์ทั้งหมดนับตั้งแต่ช่วงฤดูร้อนที่จะถึงในปี 2564 แทน อย่างไรก็ตาม Gap ไม่ได้ระบุว่า สาขาที่บริษัทบริหารเองในสหราชอาณาจักรมีทั้งหมดกี่สาขา รวมถึงพนักงานที่ขึ้นตรงกับ Gap มีทั้งหมดกี่คน แต่หลายฝ่ายคาดว่าพนักงานของ Gap มีทั้งหมดหลักพันคน นอกจากนี้ Gap ยังเตรียมปิดศูนย์กระจายสินค้าของกลุ่มประเทศยุโรปที่ตั้งในสหราชอาณาจักรเช่นเดียวกัน สำหรับหน้าร้านที่ Gap บริหารเองทั้งหมดในกลุ่มยุโรปมีทั้งหมด 129 สาขา และมีหน้าร้านที่อยู่ในรูปแบบแฟรนไชส์ราว 400 สาขา นอกจากนี้บริษัทยังขาดทุนกว่า 740 ล้านปอนด์ในช่วง 3 ไตรมาสที่สิ้นสุดนเดือนพ.ค. ทำให้แผนการลดต้นทุนด้วยการบริหารงานแบบแฟรนไชส์ต้องทำเร็วขึ้นกว่าเดิม ขณะเดียวกัน Gap ต้องทำตลาดรูปแบบ E-Commerce มากขึ้นเช่นกัน เพราะแบรนด์คู่แข่งอย่าง ASOS และ Boohoo เข้ามาแย่งความต้องการของลูกค้า ประกอบกับแบรนด์ Fast-Fashion ทั้ง H&M และ Zara ก็ดึงดูดลูกค้าวัยรุ่นมากกว่า Gap อย่างชัดเจน สรุป นับตั้งแต่ต้นปี Gap ปิดสาขาที่ไม่ก่อให้เกิดกำไร 225 แห่ง แสดงให้เห็นถึงความต้องการปรับตัวเพื่อผ่านพ้นวิฤตธุรกิจไปได้ เพราะก่อนการระบาดของโรค COVID-19 ตัว Gap เองมีปัญหาทางธุรกิจอยู่แล้ว ดังนั้นการพยายามรีดไขมันออกจากองค์กรให้ได้มากที่สุด คือเรื่องจำเป็นในตอนนี้
Gap ต้องทำตลาดรูปแบบ E-Commerce มากขึ้น เพราะแบรนด์คู่แข่งอย่าง ASOS และ Boohoo เข้ามาแย่งความต้องการของลูกค้า ประกอบกับแบรนด์ Fast-Fashion ทั้ง H&M และ Zara ก็ดึงดูดลูกค้าวัยรุ่นมากกว่า Gap อย่างชัดเจน